pythainlp/thai-wiki-dataset-v3 huggingface dataset:
เฮิสเดิน-โซลเดอร์

เฮิสเดิน-โซลเดอร์ (Heusden-Zolder) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 32,000 คน เกิดขึ้นจากการควบรวมเฮิสเดินและโซลเดอร์เข้าไว้ด้วยกันในวันที่ 1 มกราคม ค.ศ. 1977 ภายในพื้นที่ 5,323 เฮกตาร์ ติดต่อกับคลองอัลเบิร์ตและทางหลวงยุโรปสาย E314 ในอดีต เฮิสเดิน-โซลเดอร์มีเหมืองถ่านหิน ซึ่งทำให้มีแรงงานต่างชาติ เช่น ชาวสเปน อิตาลี และตุรกี เป็นจำนวนมาก และทำให้เกิดความหลากหลายทางวัฒนธรรมขึ้น
== ความสัมพันธ์ระหว่างประเทศ ==
เฮิสเดิน-โซลเดอร์มีเมืองพี่น้องอยู่ทั้งหมด 5 เมือง ได้แก่
บาทอาร็อลเซิน (Bad Arolsen)
บรีล็อน (Brilon)
เอแด็ง (Hesdin)
เอร์เดก (Erdek)
แซ็งตูว์แบร์ (จังหวัดลักเซมเบิร์ก) (Saint-Hubert)
== แหล่งข้อมูลอื่น ==
เว็บไซต์อย่างเป็นทางการของเฮิสเดิน-โซลเดอร์ 
เมืองในจังหวัดลิมบืร์ค (ประเทศเบลเยียม)
ดับเบิลยูดับเบิลยูอีเฟทัลโฟร์เวย์

ดับเบิลยูดับเบิลยูอี เฟทัลโฟร์เวย์ (WWE Fatal 4-Way) เป็นรายการมวยปล้ำอาชีพเพย์-เพอร์-วิวของดับเบิลยูดับเบิลยูอี ประจำต้นเดือนมิถุนายน ที่ดำเนินการฉายตั้งแต่ปี ค.ศ. 2010 โดยจะเป็นแมทช์การปล้ำประเภทสี่เส้า ในปี ค.ศ. 2011 รายการนี้ได้ถูกยุบและเปลี่ยนรายการมาเป็น ดับเบิลยูดับเบิลยูอี แคปิเทล พูนิชเมนท์ ต่อมาในปี ค.ศ. 2012 ทางดับเบิลยูดับเบิลยูอี ได้ประกาศว่า ดับเบิลยูดับเบิลยูอี ไฟเทอร์โฟร์เวย์ จะกลับมาในศึกเพย์-เพอร์-วิว แทนดับเบิลยูดับเบิลยูอี แคปิเทล พูนิชเมนท์
ในศึกนี้จะมีแมทช์การปล้ำ 3 คู่ เพื่อชิงแชมป์กัน ไดแก่ WWE Championship ,World Heavyweight Championship และ WWE Divas Championship ในแมทช์การปล้ำสี่เส้าเท่านั้น
== วันที่และสถานที่ของเฟทัลโฟร์เวย์ ==
== ดูเพิ่ม ==
รายชื่อรายการเพย์-เพอร์-วิวของดับเบิลยูดับเบิลยูอี
== อ้างอิง ==
== แหล่งข้อมูลอื่น ==
เว็บไซต์ทางการของศึก Fatal 4-Way
ดับเบิลยูดับเบิลยูอีเฟทัลโฟร์เวย์
รายการเพย์-เพอร์-วิวของดับเบิลยูดับเบิลยูอี
คาบสมุทรโอชิกะ

คาบสมุทรโอชิกะ (牡鹿半島, หรืออ่านว่า "โอจิกะ") เป็นคาบสมุทรซึ่งยื่นออกไปทางตะวันออกเฉียงใต้สู่มหาสมุทรแปซิฟิกจากชายฝั่งจังหวัดมิยางิ ทางตะวันออกเฉียงเหนือของเกาะฮนชู ซึ่งเป็นเกาะหลักของประเทศญี่ปุ่น
คาบสมุทรดังกล่าวเป็นทางผ่านของนักท่องเที่ยวที่มักจะเดินทางไปยังเกาะศักดิ์สิทธิ์คิงกาซัง ซึ่งสามารถไปถึงได้โดยเรือเฟอร์รีที่แล่นระหว่างเมืองท่าล่าวาฬจากอายูกาวะในอิชิโนมากิ จังหวัดมิยางิ และจากโอนากาวะ
== แผ่นดินไหวและคลื่นสึนามิ พ.ศ. 2554 ==
คาบสมุทรโอชิกะเป็นส่วนของเกาะฮนชูที่ใกล้กับจุดเหนือศูนย์แผ่นดินไหวของเหตุการณ์แผ่นดินไหวและคลื่นสึนามิในโทโฮกุ พ.ศ. 2554 มากที่สุด ซึ่งอยู่ห่างจากจุดดังกล่าวอย่างน้อย 72 กิโลเมตร โดยมีเพียงเกาะขนาดเล็กเท่านั้นที่อาจอยู่ใกล้จุดเหนือศูนย์แผ่นดินไหวมากกว่าไม่กี่กิโลเมตร รายงานเมื่อวันที่ 14 มีนาคม พบร่างผู้เสียชีวิตอย่างน้อย 1,000 คนเกยอยู่บนคาบสมุทร เหตุแผ่นดินไหวดังกล่าวได้เคลื่อนคาบสมุทรโอชิกะเข้าหาจุดเหนือศูนย์แผ่นดินไหว 5.3 เมตร และทำให้ความสูงลดลง 1.2 เมตร
== อ้างอิง ==
ภูมิศาสตร์จังหวัดมิยางิ
โอชิกะ
ดับเบิลยูดับเบิลยูอี ทริบิวท์ทูเดอะทรูพ

ดับเบิลยูดับเบิลยูอี ทริบิวท์ทูเดอะทรูพ เป็นรายการโทรทัศน์พิเศษของสมาคมมวยปล้ำ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกๆปี
== แหล่งข้อมูลอื่น ==
WWE Tribute to the Troops official website
Mike "The Miz" On Tribute to the Troops on SportsTownChicago.com
 รายการโทรทัศน์ของดับเบิลยูดับเบิลยูอี
ท่าอากาศยานนานาชาติซีอานเสียนหยาง

ท่าอากาศยานนานาชาติซีอานเสียนหยาง   เป็นท่าอากาศยานที่ให้บริการในเมืองซีอาน มณฑลฉ่านซี สาธารณรัฐประชาชนจีน มีพื้นที่รวมประมาณ 5 ตารางกิโลเมตร ซึ่งถือเป็นท่าอากาศยานที่มีขนาดใหญ่ที่สุดในภาคตะวันตกเฉียงเหนือของจีน และยังเป็นฐานการบินของสายการบินไชนานอร์ทเวสต์แอร์ไลน์ จนกระทั่งควบรวมกิจการกับสายการบินไชนาอีสเทิร์นแอร์ไลน์ ในปี 2002 ในปัจจุบัน ท่อากาศยานแห่งนี้สามารถเชื่อมต่อไปยัง 79 เมือง ทั้งในประเทศและต่างประเทศ
ในปี 2009 ท่าอากาศยานแห่งนี้ได้รองรับผู้โดยสารทั้งสิ้น 15,294,948 คน
== ประวัติ ==
ก่อนที่ท่าอากาศยานนานาชาติซีอานเสียนหยางจะก่อสร้าง ท่อากาศยานของเมืองซีอาน คือ ท่าอากาศยานซีอานซีกวน  แต่ในปี ค.ศ.1984 สภาแห่งรัฐ และคณะกรรมการกลางการทหารแห่งสาธารณรัฐประชาชนจีน ได้เสนอให้มีการก่อสร้างท่าอากาศยานขนาดใหญ่ขึ้นบริเวณพื้นที่ลานบินเสียนหยาง ซึ่งการก่อสร้างระยะแรกได้เริ่มขึ้นในเดือนสิงหาคม ปี ค.ศ.1987 แล้วเสร็จและเริ่มเปิดให้บริการได้เมื่อวันที่ 1 กันยายน ค.ศ.1991 และในวันเดียวกัน ท่าอากาศยานซีอานซีกวน ได้ปิดให้บริการ
ต่อมา การก่อสร้างระยะที่สองได้เริ่มขึ้นอีกเมื่อเดือนสิงหาคม ปี ค.ศ.2000 แล้วเสร็จและเปิดให้บริการเมื่อวันที่ 16 กันยายน ค.ศ.2003
== สายการบินและจุดหมายปลายทาง ==
== การเดินทาง ==
ท่าอากาศยานนานาชาติซีอานเสียนหยาง ห่างไปทางทิศตะวันตกเฉียงเหนือของตัวเมืองซีอาน 47 กิโลเมตร และอยู่ห่างจากตัวเมืองเสียนหยาง ไปทางเหนือ 13 กิโลเมตร มีรถแท็กซี่ให้บริการระหว่างท่าอากาศยานและตัวเมืองซีอาน
== แหล่งข้อมูลอื่น ==
Shaanxi Airport Management Corporation  
Xi'an Xiangyang International Aviation Limited  


ซีอานเสียนหยาง
สิ่งก่อสร้างในมณฑลฉ่านซี
Neisseria meningitidis

Neisseria meningitidis (ไนซีเรีย เมนิงไจไทดิส) เป็นแบคทีเรียกรัมลบรูปกลมอยู่เป็นคู่ อาศัยอยู่ได้ในหลายสภาวะ เป็นที่รู้จักในฐานะเป็นเชื้อก่อโรคเยื่อหุ้มสมองอักเสบและโรคติดเชื้อเมนิงโกคอคคัสหรือไข้กาฬหลังแอ่นอื่นๆ เช่น meningococcemia เชื้อนี้เป็นสาเหตุหลักของการเสียชีวิตและทุพพลภาพของเด็กและสตรีมีครรภ์ในประเทศอุตสาหกรรมและมีการระบาดในกะปิทวีปแอฟริกาและเอเชีย
== ดูเพิ่ม ==
Meningitis
Septicemia
Meningococcal septicemia
== อ้างอิง ==
แบคทีเรียก่อโรค
แบคทีเรียแกรมลบ
Neisseriales
ไวรัสเริม

เฮอร์ปีส์ซิมเพล็กซ์ไวรัส (herpes simplex virus, HSV) ชนิดที่ 1 และ 2 (HSV-1 และ HSV-2) หรือฮิวแมนเฮอร์ปีส์ไวรัสชนิดที่ 1 และ 2 (human herpes virus, HHV) เป็นไวรัสชนิดหนึ่งในแฟมิลี Herpesviridae ซึ่งทำให้เกิดการติดเชื้อในมนุษย์ ทั้ง HSV-1 และ HSV-2 เป็นเชื้อที่ติดต่อได้และพบได้ทั่วไป สามารถติดต่อได้เมื่อมีการเพิ่มจำนวนในผู้ติดเชื้อทำให้มีการผลิตตัวไวรัสออกมา
อาการของการติดเชื้อ HSV คือทำให้มีตุ่มน้ำใสบนผิวหนังหรือเยื่อเมือกในปาก ริมฝีปาก และอวัยวะเพศ
== External links ==
Genital Herpes - Public Health Agency of Canada
Herpes simplex: Host viral protein interactions: A database of HSV-1 interacting host proteins
เฮอร์ปีส์ไวรัส
โรคติดต่อทางเพศสัมพันธ์
Herpès
[simpleks]
พระมงคลสุทธิคุณ (ฟู อติภทฺโท)

พระมงคลสุทธิคุณ นามเดิม ฟู ดวงดารา ฉายา อติภทฺโท เป็นพระราชาคณะชั้นสามัญ อดีตที่ปรึกษาเจ้าคณะอำเภอบางปะกง และอดีตเจ้าอาวาสวัดบางสมัคร
== ชาติภูมิ ==
พระมงคลสุทธิคุณ (หลวงพ่อฟู) มีนามเดิมว่า ฟู ดวงดารา เกิดเมื่อวันที่ 3 ธันวาคม พ.ศ. 2465 ตรงกับวันอาทิตย์ ขึ้น 15 ค่ำ เดือนอ้าย ปีจอ ณ บ้านบางสมัคร อำเภอบางปะกง จังหวัดฉะเชิงเทรา โยมบิดาชื่อนายนุ่ม ดวงดารา โยมมารดาชื่อนางเปี่ยม ดวงดารา
ในช่วงวัยเยาว์ ได้รับการศึกษาจนจบระดับชั้นประถมศึกษาปีที่ 4 จากนั้นจึงได้ออกมาช่วยบิดา-มารดาประกอบอาชีพ ด้วยครอบครัวมีฐานะยากจน
== อุปสมบท ==
เมื่ออายุครบ 20 ปีบริบูรณ์ ได้อุปสมบทเป็นพระภิกษุสงฆ์เมื่อวันพฤหัสบดีที่ 1 พฤษภาคม พ.ศ. 2485 ณ พัทธสีมาวัดบางสมัคร โดยมีพระครูพิบูลย์คณารักษ์ (ดิ่ง คงฺคสุวณฺโณ) วัดอุสภาราม (บางวัว) เป็นพระอุปัชฌาย์ พระครูธรรมกิจจานุรักษ์ (ชื้อ พฺรหฺมสโร) วัดทองนพคุณ เขตคลองสาน กรุงเทพฯ เป็นพระกรรมวาจาจารย์ พระครูเมธีธรรมโฆสิต (จอม) อดีตเจ้าอาวาสวัดบางสมัคร เป็นพระอนุสาวนาจารย์ ได้รับฉายาว่า “อติภทฺโท”
== วิทยฐานะ ==
สอบได้นักธรรมชั้นตรี - ชั้นโท สำนักเรียนวัดทองนพคุณ กรุงเทพฯ
พ.ศ. 2487 ได้ย้ายไปจำพรรษาที่วัดอุทยานนที จ.ชลบุรี เพื่อเรียนนักธรรมชั้นเอก
พ.ศ. 2492 สอบได้เปรียญธรรม 4 ประโยค
== ตำแหน่งการปกครองคณะสงฆ์ ==
พ.ศ. 2501 - 2505 เป็นเจ้าอาวาสวัดอู่ตะเภา จังหวัดชลบุรี
พ.ศ. 2501 เป็นพระกรรมวาจาจารย์
พ.ศ. 2501 - 2505 เป็นเจ้าคณะตำบลหนองไม้แดง จังหวัดชลบุรี
พ.ศ. 2503 เป็นพระอุปัชฌาย์
พ.ศ. 2505 ตำแหน่งเจ้าอาวาสวัดบางสมัครว่างลง ชาวบ้านจึงนิมนต์ให้มาเป็นเจ้าอาวาสวัดบางสมัคร
พ.ศ. 2514 - 2546 เป็นเจ้าคณะอำเภอบางปะกง
พ.ศ. 2546 - พ.ศ. 2564 เป็นที่ปรึกษาเจ้าคณะอำเภอบางปะกง
== ด้านพุทธาคม ==
หลวงพ่อฟูได้สืบทอดพุทธาคมจากพระเกจิคณาจารย์หลายรูป อาทิ หลวงพ่อดิ่ง วัดบางวัว, หลวงพ่อคง วัดวังสรรพรส, หลวงพ่อบุญมี วัดบึงกระจับ เป็นต้น
== สมณศักดิ์ ==
พ.ศ. 2501 เป็นพระครูสัญญาบัตร เจ้าคณะตำบล ชั้นตรี ที่ พระครูมนูญธรรมรัต
พ.ศ. 2514 เป็นพระครูสัญญาบัตร เจ้าคณะอำเภอ ชั้นโท ในราชทินนามเดิม
พ.ศ. 2518 เป็นพระครูสัญญาบัตร เจ้าคณะอำเภอ ชั้นเอก ในราชทินนามเดิม
พ.ศ. 2532 เป็นพระครูสัญญาบัตร เจ้าคณะอำเภอ ชั้นพิเศษ ในราชทินนามเดิม
พ.ศ. 2547 เป็นพระราชาคณะชั้นสามัญที่ พระมงคลสุทธิคุณ
== มรณภาพ ==
พระมงคลสุทธิคุณ มรณภาพเมื่อวันที่ 9 ตุลาคม พ.ศ. 2564 เวลา 02.00 น. ณ โรงพยาบาลจุฬาลงกรณ์ สภากาชาดไทย สิริอายุ 98 ปี พรรษา 79
== อ้างอิง ==
ภิกษุชาวไทย
เกจิอาจารย์
เจ้าคณะอำเภอ
เจ้าคณะตำบล
เจ้าอาวาสวัดในจังหวัดชลบุรี
เจ้าอาวาสวัดในจังหวัดฉะเชิงเทรา
ภิกษุจากจังหวัดฉะเชิงเทรา
บุคคลจากอำเภอบางปะกง‎‎
ภิกษุในสังกัดคณะสงฆ์มหานิกาย
พระราชาคณะชั้นสามัญ
เจสสิก้า ชอร์

เจสสิก้า คาเรน ชอร์ (อังกฤษ: Jessica Karen Szohr) เกิดเมื่อวันที่ 31 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทบาท วาเนสซ่า เอบรัมส์ ในซีรีส์ แสบใสไฮโซ ทางช่อง The CW
= ผลงาน =
|}
== แหล่งข้อมูลอื่น ==
แบลร์ วอลดอร์ฟ

แบลร์ วอลดอร์ฟ เป็นตัวละครหลักของซีรีส์ที่สร้างขึ้นมาจากนวนิยายชื่อดังจากหนังสือชุด Gossip Girl ที่ถูกแต่งขึ้นโดย Cecily von Ziegesar โดยผู้มารับบทเป็น แบลร์ วอลดอร์ฟในซีรีส์ทีวีชุดคือ ลีห์ตัน มีสเตอร์ นักแสดงชาวอเมริกัน
=ฤดูกาลที่1 =
=ฤดูกาลที่ 2=
=ฤดูกาลที่ 3=
=ฤดูกาลที่ 4=
ตัวละครชาวอเมริกัน
ตัวละครชาวโมนาโก
ตัวละครที่เป็นเจ้าหญิง
เดอะบราเทอส์ออฟเดสตรักชัน

เดอะบราเทอส์ออฟเดสตรักชัน (Brothers of Destruction) เป็นกลุ่มนักมวยปล้ำของWWEประกอบด้วยดิอันเดอร์เทเกอร์และเคน
== ประวัติ ==
ในรอว์ ตอนที่ 1000 (23 กรกฎาคม 2012) เคนเปิดตัวออกมาปล้ำ แต่จินเดอร์ มาฮาลออกมาขัดจังหวะพร้อมเหล่าจ็อบเบอร์จะขึ้นไปรุมเคน แต่เสียงระฆังดังขึ้น อันเดอร์เทเกอร์ออกมาช่วยกันกับ เคน ถล่มบรรดานักมวยปล้ำ 6 คน จนหมด
พอล แบเรอร์ อดีตผู้จัดการของอันเดอร์เทเกอร์ ได้เสียชีวิตลงในรอว์ วันที่ 11 มีนาคม 2013 ได้มีการทำพิธีไว้อาลัยให้กับแบเรอร์ อันเดอร์เทเกอร์ออกมาไว้อาลัยกับกระปุกสถิตย์วิญญาณที่ตั้งอยู่กลางเวที แต่แล้ว ซีเอ็ม พังก์ ก็ออกมารบกวน พังก์บอกว่าอยากจะออกมาแสดงความเสียใจกับความสูญเสียของอันเดอร์เทเกอร์ ซึ่งจะเสียสถิติในเรสเซิลเมเนีย กลายเป็น 20-1 เคนออกมาและจะจับพังก์โช๊คสแลมลงไปที่พื้นด้านล่าง แต่พังก์ดิ้นหลุดและหนีไปได้ ในคืนเดียวกัน เคนได้เจอกับพังก์ ช่วงท้ายแมตช์เสียงระฆังของอันเดอร์เทเกอร์ดังขึ้น ทำให้พังก์เสียสมาธิ แล้วก็โดนเคนโช๊คสแลมกดนับ 3 ไป หลังแมตช์ อันเดอร์เทเกอร์ออกมา แต่พังก์เอากระปุกวิญญาณมาทุบหัวเคนจากด้านหลัง ก่อนจะเอากระปุกหนีไปพร้อมกับทำท่าล้อเลียนอันเดอร์เทเกอร์ ในเรสเซิลเมเนีย อันเดอร์เทเกอร์ก็เอาชนะพังก์มาได้สำเร็จ และเพิ่มสถิตเป็น 21-0
ในรอว์ 8 เมษายน 2013 อันเดอร์เทเกอร์ออกมาที่เวทีและขออุทิศชัยชนะให้กับพอล แบเรอร์ หลังจากชนะซีเอ็ม พังก์ในเรสเซิลเมเนีย แต่เดอะชีลด์ออกมารุมล้อมอันเดอร์เทเกอร์ แต่เคนกับแดเนียล ไบรอันออกมาช่วยอันเดอร์เทเกอร์ ทำให้เดอะชีลด์หนีไป ในรอว์ 8 เมษายน 2013 อันเดอร์เทเกอร์ได้จับคู่กับเคน และไบรอัน เจอกับเดอะชีลด์ สุดท้ายเดอะชีลด์ก็เอาชนะไป
ในเฮลอินเอเซล (2015) อันเดอร์เทเกอร์เจอกับบร็อก เลสเนอร์เป็นครั้งสุดท้ายในเฮลล์อินเอเซลล์ แมทช์ แต่ก็แพ้ให้เลสเนอร์ในที่สุด หลังแมตช์ ได้ถูกเดอะไวแอ็ตต์แฟมิลีมารุมทำร้ายและลักพาตัวไป ในรอว์คืนต่อมา 26 ตุลาคม เคนได้เริ่มเปิดศึกกับไวแอ็ตต์แฟมิลีแต่ถูกไวแอ็ตต์แฟมิลีลอบทำร้ายและลักพาตัวไปอีกคน ในรอว์ 9 พฤศจิกายน 2015 เดอะบราเทอส์ออฟเดสตรักชัน(เทเกอร์และเคน) ได้กลับมารวมทีมกันอีกครั้ง โดยมาจัดการไวแอ็ตต์แฟมิลี ในเซอร์ไวเวอร์ซีรีส์ (2015) เดอะบราเทอส์ออฟเดสตรักชัน เอาชนะไวแอ็ตต์แฟมิลีไปได้
วันที่ 15 พฤศจิกายน 2016 ระหว่างที่อันเดอร์เทเกอร์กำลังเด็นเดินออกจากเวทีใน SmackDown จากนั้นเคนก็ได้ปรากฏตัวขึ้นมา และแสดงสัญลักษณ์ทีมโดยการชูแขนขวาขึ้นมา และก็ได้ถือว่าเป็นการพบกันอีกครั้งระหว่างสองพี่น้อง เคนและอันเดอร์เทเกอร์
== ผลงาน ==
Pro Wrestling Illustrated
* Manager of the Year (1998) – Paul Bearer
World Wrestling Federation
* WWF Hardcore Championship (1 time) – Kane
* WWF Intercontinental Championship (1 time) – Kane
* WWF Tag Team Championship (2 times)
* WCW Tag Team Championship (1 time)1
Wrestling Observer Newsletter
* Worst Worked Match of the Year (2001) vs. KroniK at Unforgiven
1 The Brothers of Destruction won title during The Invasion and also held the WWF Tag Team Championship at the same time, thus briefly unifying the two championships, however they defended and lost each title on separate occasions.
== อ้างอิง ==
== แหล่งข้อมูลอื่น ==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
โลมเมิล

โลมเมิล (Lommel) เป็นเมืองและเทศบาลที่ตั้งอยู่ทางตะวันตกเฉียงเหนือของมณฑลลิมเบิร์กในประเทศเบลเยียม มีประชากรประมาณ 33,000 คน อยู่ในพื้นที่ลุ่มแม่น้ำสเกลต์และแม่น้ำเมิซ และมีการพบว่าทรายสีขาวในลึตโลมเมิล (ซึ่งเป็น 1 ใน 10 เขตย่อยของโลมเมิล) มีคุณภาพสูงตั้งแต่ปี ค.ศ. 1891 จึงได้มีการสกัดและใช้สำหรับการผลิตแก้วและคริสตัลเพื่อค้าขายในประเทศและส่งออก
== แหล่งข้อมูลอื่น ==
เว็บไซต์อย่างเป็นทางการของโลมเมิล 
เว็บไซต์การท่องเที่ยวโลมเมิล
โลมเมิล
เฟอร์มิออน

เฟอร์มิออน ในฟิสิกส์อนุภาคหมายถึงอนุภาคประเภทหนึ่งที่เป็นไปตามการกระจายตัวแบบแฟร์มี-ดิแรก เฟอร์มิออนจะมีเลขสปินเป็นจำนวนครึ่งเท่า และเฟอร์มิออนสองตัวจะมีสถานะเชิงควอนตัมเดียวกันไม่ได้ตามกฎการกีดกันของเพาลี
เฟอร์มิออนมีความหมายตรงข้ามกับโบซอน โบซอนจะมีเลขสปินเป็นจำนวนเต็มเท่า และโบซอนมากกว่าสองตัวสามารถมีสถานะเชิงควอนตัมเดียวกันได้ เฟอร์มิออนสามารถเป็นได้ทั้งอนุภาคมูลฐาน เช่นอิเล็กตรอน หรือเป็นอนุภาคประกอบ เช่นโปรตอน เฟอร์มิออนที่เป็นอนุภาคมูลฐานในแบบจำลองมาตรฐาน มีทั้งหมด 24 ตัวแบ่งเป็น ควาร์ก 6 ตัวและเลปตอน 6 ตัว รวมกับปฏิยานุภาคของมันเป็น 24 ตัว เฟอร์มิออนประกอบเช่น โปรตอน นิวตรอน เป็นองค์ประกอบสำคัญในอะตอมของสสาร ต่างจากโบซอนที่มักเป็นพาหะของแรง แต่เฟอร์มิออนอันตรกิริยาแบบอ่อน (Weakly interacting fermion) สามารถมีพฤติกรรมแบบโบซอนภายใต้เงื่อนไขพิเศษ เช่นการสร้างตัวนำยิ่งยวด
คำว่า เฟอร์มิออน มาจากชื่อนักฟิสิกส์อนุภาค เอนรีโก แฟร์มี
== คุณสมบัติ ==
นิยามของเฟอร์มิออนที่แท้จริงคืออนุภาคที่กระจายตัวแบบแฟร์มี-ดิแรก แต่เฟอร์มิออนที่รู้จักในปัจจุบันจะมีเลขสปินเป็นจำนวนครึ่งเท่า กล่าวคือเมื่อสลับสปินของเฟอร์มิออน ฟังก์ชันคลื่นของเฟอร์มิออนจะกลับเครื่องหมายด้วย พฤติกรรมฟังก์ชันคลื่นแบบปฏิสมมาตรนี้ทำให้เฟอร์มิออนเป็นไปตามกฎการกีดกันของเพาลี กล่าวคือ เฟอร์มิออนสองตัวจะมีสถานะเชิงควอนตัมเดียวกันในเวลาเดียวกันไม่ได้ ทำให้เฟอร์มิออนมีลักษณะแข็งเกร็ง และคงทน ด้วยคุณสมบัติดังกล่าว เฟอร์มิออนจึงเป็นองค์ประกอบสำคัญของสสาร
เพราะทำให้อะตอมอยู่ตัวและมีความแตกต่างจากอะตอมอื่น และกฎการกีดกันของเพาลีก็ยังเป็นปัจจัยสำคัญในการกำหนดค่ามอดูลัสของยังซึ่งแสดงความยืดหยุ่นของสสารนั้นๆ
==เฟอร์มิออนมูลฐาน==
อนุภาคมูลฐานทั้งหมดที่สังเกตได้ในปัจจุบันมีอยู่สองประเภทเท่านั้นคือเฟอร์มิออนและโบซอน โดยเฟอร์มิออนมูลฐานแบ่งเป็นสองประเภทคือควาร์กและเลปตอน
ควาร์กซึ่งสร้าง โปรตอน นิวตรอน และแบริออนอื่นๆ
เลปตอนประกอบไปด้วยอิเล็กตรอน และอนุภาคที่มีลักษณะเหมือนกันแต่มวลมากกว่าอย่าง มิวออน ทาว และ นิวตริโน ชนิดต่างๆ
ในเฟอร์มิออนที่รู้จักในปัจจุบัน เฉพาะเฟอร์มิออนที่ถนัดซ้ายเท่านั้นที่จะมีอันตรกิริยาแบบอ่อน กล่าวอีกนัยหนึ่งเฉพาะเฟอร์มิออนถนัดซ้ายและแอนติเฟอร์มิออนถนัดขวาเท่านั้นที่จะมีอันตรกิริยาต่อW โบซอน
== ดูเพิ่ม ==
โบซอน
ตัวนำยิ่งยวด
== อ้างอิง ==
== แหล่งข้อมูลอื่น ==
Sakurai, J.J. (1994). Modern Quantum Mechanics (Revised Edition), pp 361-363. Addison-Wesley Publishing Company, ISBN 0-201-53929-2.
Srednicki, Mark (2007). Quantum Field Theory , Cambridge University Press, ISBN 978-0521864497.
ทฤษฎีสนามควอนตัม
อนุภาคที่เล็กกว่าอะตอม
ฟิสิกส์อนุภาค
หลักการสำคัญของฟิสิกส์
เอนรีโก แฟร์มี
Harrison's Principles of Internal Medicine

Harrison's Principles of Internal Medicine เป็นหนังสือตำราอายุรศาสตร์ของสหรัฐอเมริกา จัดพิมพ์ครั้งแรก ค.ศ. 1950 ปัจจุบันเรียบเรียงใหม่มาแล้ว 17 ครั้ง (ตีพิมพ์เมื่อกุมภาพันธ์ 2008 โดยสำนักพิมพ์ McGraw-Hill)
ชื่อหนังสือเล่มนี้ได้มาจาก Tinsley R. Harrison จากเบอร์มิงแฮม รัฐแอละแบมา ซึ่งเป็นหัวหน้าบรรณาธิการของหนังสือฉบับเรียบเรียงครั้งที่ 1-5 และเป็นผู้วางรากฐานของรูปแบบตำราซึ่งให้ความสำคัญกับความเข้าใจในพยาธิสรีรวิทยาเพื่อนำไปสู่เวชศาสตร์คลินิก
== แหล่งข้อมูลอื่น ==
Harrison's Online: Featuring the complete contents of Harrison's Principles of Internal Medicine, 17th Edition 
Harrison's Principles of Internal Medicine, 17th Edition 
คู่มือการแพทย์
อาหารม้ง

อาหารม้งเป็นอาหารของชาวม้งที่พบส่วนใหญ่ในเอเชียตะวันออกเฉียงใต้ จีนตอนใต้ และชุมชนม้งอเมริกันในประเทศสหรัฐอเมริกา เป็นอาหารที่มีเอกลักษณ์ แต่ได้รับอิทธิพลจากอาหารลาว อาหารไทย อาหารเวียดนามและอาหารจีน อาหารม้งแตกต่างกันไปบ้างตามภูมิภาค
== ส่วนผสม ==
อาหารหลักของม้งคือข้าว กินกับผัก พริกและเนื้อสัตว์ต้มหรือทอดใช้เครื่องเทศและสมุนไพรหลายชนิดรวมทั้งพริกไทย ตะไคร้ ผักชี กระเทียม หัวหอม สะระแหน่และขิง  มีการใช้น้ำปลา น้ำมันหอย ซีอิ๊ว และซอสต่าง ๆ อย่างแพร่หลาย
== มื้ออาหาร ==
ชาวม้งมักจะกินอาหารวันละสามมื้อและมักจะไม่นิยมรับประทานอาหารว่างระหว่างมื้ออาหาร แต่ละมื้อประกอบด้วยข้าวและผัก และเนื้อสัตว์จำนวนน้อย เนื้อสัตว์และผักมักจะผัด นึ่งหรือต้ม พริก (ภาษาม้ง:kua txob) นิยมใช้ปรุงรสอาหารทุกมื้อ ชนิดของอาหารที่เตรียมไว้สำหรับแต่ละมื้อไม่แตกต่างกัน นิยมนั่งล้อมวงกินเป็นสำรับ สำหรับผู้ที่ยังเคร่งครัดในวัฒนธรรมม้ง การล้อมวงทานอาหารร่วมกันในการพบปะทางวัฒนธรรม ผู้ชายจะกินก่อนแล้วจึงตามด้วยผู้หญิงและเด็ก
เนื่องจากภาษาม้งไม่มีการเขียนจนถึงราว พ.ศ. 2493 วัฒนธรรมการกินอาหารของชาวม้งจึงไม่มีการบันทึกเป็นลายลักษณ์อักษรก่อนหน้านั้น ตำราอาหารม้งเพิ่งมีขึ้นภายหลัง
== อ้างอิง ==
== แหล่งข้อมูลอื่น ==
ตำราอาหารของชาวม้งในสหรัฐ
ปัลเมย์ราดัสมีซอยส์

ปัลเมย์ราดัสมีซอยส์ (Palmeira das Missões) เป็นเมืองในรัฐฮิวกรังจีดูซูว ประเทศบราซิล ตั้งอยู่ทางตอนใต้ของประเทศ อยู่ห่างจากเมืองโปร์ตูอาแลกรีไปทางทิศตะวันตกเฉียงเหนือ 306 กิโลเมตร
เมืองในรัฐฮิวกรังจีดูซูว
มยี่นชาน

มยี่นชาน (မြင်းခြံ) เป็นเมืองท่าริมฝั่งแม่น้ำในภาคมัณฑะเลย์ ทางตอนกลางของประเทศพม่า ตั้งอยู่ริมฝั่งซ้ายของแม่น้ำอิรวดีบริเวณที่แม่น้ำชี่น-ดวี่นไหลมาบรรจบ ห่างจากเมืองมัณฑะเลย์ไปทางทิศตะวันตกเฉียงใต้ 99 กิโลเมตร
เมืองในภาคมัณฑะเลย์
มันนีอินเดอะแบงก์ (2010)

มันนี่อินเดอะแบงค์ 2010 (Money in the Bank 2010) เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 18 กรกฎาคม ค.ศ. 2010 ณ  Sprint Center เมือง Kansas City, Missouri โดยแสดงนักมวยปล้ำจาก Raw และ SmackDown
==ผลการแข่งขัน==
== ดูเพิ่ม ==
มันนีอินเดอะแบงก์แลดเดอร์แมตช์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
== แหล่งข้อมูลอื่น ==
WWE.com
WWE Corporate.com 
เว็บไซต์อย่างเป็นทางการของ มันนีอินเดอะแบงก์ (2010)
ดับเบิลยูดับเบิลยูอี มันนีอินเดอะแบงก์
มวยปล้ำอาชีพในปี พ.ศ. 2553
เอดจ์และคริสเตียน

เอดจ์และคริสเตียน (Edge and Christian) เป็นทีมนักมวยปล้ำสังกัดเวิลด์เรสต์ลิงเอ็นเตอร์เทนเมนต์ (WWE) เปิดตัวครั้งแรกในปี 1998
ในอิลิมิเนชั่น แชมเบอร์ (2011) คริสเตียนได้มาปรากฏตัวหลังจากที่เอดจ์ แชมป์โลกเฮฟวี่เวทตอนนั้นโดนอัลเบร์โต เดล รีโอลอบทำร้าย คริสเตียนวิ่งออกมาและใส่ท่าไม้ตายคิลสวิตช์เล่นงานเดล รีโอ ในสแมคดาวน์ต่อมา เอดจ์ได้จับคู่กับคริสเตียนเอาชนะเดล รีโอและโบรดัส เคลย์ไปได้สำเร็จ ในเรสเซิลเมเนีย ครั้งที่ 27 เอดจ์ต้องป้องกันแชมป์โลกเฮฟวี่เวทกับเดล รีโอ โดยมีคริสเตียนยืนอยู่ข้างเวที สุดท้ายเอดจ์ก็ป้องกันแชมป์ได้สำเร็จ ในรอว์ (11 เมษายน 2011) เอดจ์ได้ประกาศเลิกปล้ำในฐานะแชมป์โลกเฮฟวี่เวท เพราะมีอาการบาดเจ็บที่คอและแขนจึงต้องสละเข็มขัดแชมป์
==ผลงาน==
Insane Championship Wrestling
*ICW Streetfight Tag Team Championship (1 time)
Pro Wrestling Illustrated
*Match of the Year (2000) vs. The Dudley Boyz and The Hardy Boyz in a Triangle Ladder match at WrestleMania 2000
*Match of the Year (2001) vs. The Dudley Boyz and The Hardy Boyz in a Tables, Ladders, and Chairs match at WrestleMania X-Seven
World Wrestling Entertainment
*WWF Intercontinental Championship (2 times) - Edge
*WWF Light Heavyweight Championship (1 time) – Christian
*WWF Tag Team Championship (7 times)
*King of the Ring (2001) – Edge
Wrestling Observer Newsletter
*Tag Team of the Year (2000)
==อ้างอิง==
==แหล่งข้อมูลอื่น==
Edge's WWE profile
Christian's WWE profile
Edge and Christian's Online World Wof Wrestling profile
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
แผ่นยูเรเชีย

แผ่นยูเรเชีย (Euresian Plate) คือแผ่นเปลือกโลกที่รองรับพื้นที่เกือบทั้งหมดของทวีปยูเรเชียแต่ไม่ได้รองรับประเทศอินเดีย อนุภูมิภาคอาหรับและพื้นที่ทางตะวันออกของเทือกเขาเชอร์สกีทางตะวันออกของไซบีเรีย นอกจากนี้ยังมีส่วนที่รองรับมหาสมุทรแอตแลนติกทางตอนเหนือไปจนถึงเทือกเขากลางสมุทรแอตแลนติกและเทือกเขาการ์กเกิลทางตอนเหนือและมีพื้นที่ประมาณ 67,800,000 ตารางกิโลเมตร
การปะทุของภูเขาไฟทั้งหมดในไอซ์แลนด์อย่างเช่นการปะทุของภูเขาไฟแอลเฟจในปี 1973 การปะทุของภูเขาไฟลาไคปี 1783 และการปะทุของเอยาฟยาตลาเยอคุตล์ พ.ศ. 2553ล้วนเกิดจากการแยกตัวออกจากกันของแผ่นอเมริกาเหนือกับแผ่นยูเรเชีย
ธรณีพลศาสตร์ของเอเชียกลางมักเป็นผลมาจากปฏิสัมพันธ์ระหว่างแผ่นยูเรเชียและแผ่นอินเดีย
== อาณาเขต ==
ทิศตะวันออก - แผ่นอเมริกาเหนือ, แผ่นฟิลิปปิน โอค็อตสค์และแผ่นอะมูเลีย
ทิศตะวันตก - แผ่นอเมริกาเหนือ
ทิศใต้ - แผ่นออสเตรเลีย, แผ่นอินเดีย, แผ่นอาระเบีย และแผ่นแอฟริกา
==อ้างอิง==
แผ่นเปลือกโลก
แผ่นอเมริกาเหนือ

แผ่นอเมริกาเหนือ (North American Plate) คือแผ่นเปลือกโลกที่รองรับทวีปอเมริกาเหนือ กรีนแลนด์ คิวบา บาฮามาส เอเชียตะวันออกเฉียงเหนือไอร์แลนด์ และบางส่วนของไอซ์แลนด์ แผ่นเปลือกโลกนี้รองรับทั้งทวีปและมหาสมุทร
แผ่นเปลือกโลก
ภาวะเสียการอ่านเข้าใจ

ภาวะเสียการอ่านเข้าใจ หรือ ภาวะเสียการอ่านรู้ความ หรือภาวะอ่านไม่เข้าใจ (dyslexia) เป็นความพิการทางการเรียนรู้รูปแบบหนึ่งที่ทำให้ผู้ป่วยมีปัญหาทั้งความคล่องแคล่วและความแม่นยำในการอ่าน การพูด และการสะกดคำ ซึ่งอาจแสดงอาการเป็นความยากลำบากในการรับรู้เสียง การถอดรหัสเสียง การเข้าใจตัวอักษร ความจำเสียงระยะสั้น และ/หรือการเรียกชื่อสิ่งของ ซึ่งไม่เหมือนกันกับภาวะอ่านลำบากที่เกิดจากสาเหตุอื่น เช่นความพิการทางตาหรือการได้ยินหรือจากการไม่ได้เรียนรู้วิธีอ่านหนังสือ เชื่อว่ามีผู้ที่มีภาวะอ่านไม่เข้าใจอยู่ 5-10% ของประชากรหนึ่งๆ แม้จะยังไม่มีการศึกษาวิจัยหาความชุกที่แท้จริงของภาวะนี้ก็ตาม
==สาเหตุ==

นับตั้งแต่มีการบรรยายภาวะนี้เอาไว้ครั้งแรกเมื่อ ค.ศ. 1881 มีนักวิทยาศาสตร์จำนวนมากที่พยายามหาสาเหตุพื้นฐานทางระบบชีวประสาทของภาวะเสียการอ่านเข้าใจ ตัวอย่างเช่น บางคนพยายามเชื่อมโยงภาวะที่ผู้ป่วยไม่สามารถมองเห็นตัวอักษรได้ชัดเจน (ซึ่งเป็นอาการที่พบบ่อยอย่างหนึ่งของภาวะเสียการอ่านเข้าใจ) เข้ากับความผิดปกติในการพัฒนาของเซลล์ประสาทที่ควบคุมการมองเห็นภาพ เป็นต้น
== อ้างอิง ==
==แหล่งข้อมูลอื่น==
Dyslexia
Misunderstood Minds Experience (simulating what dyslexics experience)
ภาวะเสียการอ่านเข้าใจ
ประสาทวิทยา
จิตวิทยาการศึกษา
ทักษะของมนุษย์
ความพิการ
ความพิการทางการเรียนรู้
วรรณศิลป์
การอ่าน
การศึกษาพิเศษ
การเขียน
การรู้หนังสือ
ท่าอากาศยานนานาชาติเจิ้งโจวซินเจิ้ง

ท่าอากาศยานนานาชาติเจิ้งโจวซินเจิ้ง   เป็นท่าอากาศยานหลักของเมืองเจิ้งโจว มณฑลเหอหนาน สาธารณรัฐประชาชนจีน
ท่าอากาศยานนานาชาติเจิ้งโจวซินเจิ้ง อยู่ห่างจากตัวเมืองเจิ้งโจว ไปทางตะวันออกเฉียงใต้ 37 กิโลเมตร ท่าอากาศยานแห่งนี้เปิดใช้เมื่อวันที่ 28 สิงหาคม ค.ศ.1997 ซึ่งถือเป็นท่าอากาศยานนานาชาติแห่งที่ 21 ของประเทศจีน เพื่อใช้งานแทนท่าอากาศยานตงเจียว ที่ตั้งอยู่ใกล้กับใจกลางเมืองเจิ้งโจว
ท่าอากาศยานแห่งนี้เที่ยวบินที่ให้บริการทั้งในประเทศและในภูมิภาคจากท่าอากาศยานใหญ่ๆ ในประเทศจีน และยังมีเที่ยวบินขนส่งสินค้าไปยังภูมิภาคตะวันออกกลางและแอฟริกาเหนือ ตลอดจนเที่ยวบินเช่าเหมาลำมายังประเทศไทยในช่วงฤดูท่องเที่ยวอีกด้วย
==สายการบินและจุดหมายปลายทาง==
== แหล่งข้อมูลอื่น ==
Official website of Zhengzhou Xinzheng International Airport (in Chinese) 
จ
สิ่งก่อสร้างในมณฑลเหอหนาน
ศูนย์เกิดแผ่นดินไหว

จุดเกิดแผ่นดินไหว (focus) หมายถึงตำแหน่งที่เกิดแผ่นดินไหวและเป็นศูนย์กลางที่เกิดการปลดปล่อยความเครียดและพลังงานซึ่งถูกกักเก็บไว้ในชั้นหิน จุดนี้เป็นจุดเดียวกับที่รอยเลื่อนเริ่มต้นการเคลื่อน
ความลึกจุดเกิดแผ่นดินไหวสามารถคำนวณได้จากการวัดซึ่งขึ้นอยู่กับปรากฏการณ์คลื่นแผ่นดินไหว ด้วยปรากฏการณ์คลื่นทั้งหมดในทางฟิสิกส์ มีความไม่แน่นอนอยู่ในการวัดปริมาณดังกล่าวเพิ่มยิ่งขึ้นตามความยาวคลื่น ดังนั้นความลึกจุดเกิดแผ่นดินไหวของแหล่งที่มาของคลื่นที่มีความยาวนี้ (ความถี่ต่ำ) จึงเป็นการยากที่จะตรวจสอบให้แน่ชัด แผ่นดินไหวที่มีความรุนแรงมากจะส่งพลังงานที่ปลดปล่อยออกมาส่วนใหญ่ในรูปของคลื่นแผ่นดินไหวที่มีความยาวคลื่นมาก และดังนั้น แผ่นดินไหวที่มีความรุนแรงมากขึ้นเท่าใดก็เป็นการปลดปล่อยพลังงานจากหินที่มีมวลมากยิ่งขึ้นเท่านั้น
==ความสับสนทางในเรื่องศัพท์เทคนิค==
ราชบัณฑิตยสถานบัญญัติคำว่า จุดเกิดแผ่นดินไหวเพื่อใช้แทนคำว่า focus ของการเกิดแผ่นดินไหว  และอาจพบคำว่าศูนย์กลางการเกิดแผ่นดินไหว, ศูนย์เกิดแผ่นดินไหว ฯลฯ ในเอกสารบางเล่ม
ในภาษาอังกฤษอาจพบการใช้คำว่า hypocenter ซึ่งแปลตามรูปศัพท์ว่า จุดใต้ศูนย์กลาง แทนคำว่า focus เนื่องจากจุดเกิดแผ่นดินไหวโดยทั่วไปเกิดลึกลงไปใต้ผิวโลก โดยใช้คำว่า epicenter แทนจุดบนผิวโลกซึ่งอยู่ในแนวดิ่งเดียวกับจุดเกิดแผ่นดินไหวนั้น ซึ่งในกรณีนี้ทางราชบัณฑิตยสถานได้บัญญัติศัพท์เพื่อใช้แทนคำว่า epicenter ไว้ คือ จุดเหนือศูนย์เกิดแผ่นดินไหว
อย่างไรก็ดีคำว่า hypocenter อาจใช้ในอีกความหมายหนึ่งในกรณีของการระเบิดกลางอากาศ (เช่นการระเบิดของนิวเคลียร์ หรือการระเบิดของวัตถุลอยฟ้า) เพื่อสื่อถึงตำแหน่งบนผิวโลก ณ จุดใต้การระเบิดนั้นเนื่องจากในกรณีนี้ ผิวโลกมีตำแหน่งอยู่ใต้ศูนย์กลางการเกิดระเบิด ในบริบทนี้อาจใช้คำว่า ground zero แทนคำว่า hypocenter
==อ้างอิง==
==ดูเพิ่ม==
จุดเหนือศูนย์เกิดแผ่นดินไหว
แผ่นดินไหว
คลื่นไหวสะเทือน
วิทยาแผ่นดินไหว
คำศัพท์วิทยาศาสตร์